Botelo de la irana kolao, *Zam Zam Cola*.
Coca-Cola
**Kolao** estas kafein- kaj suker-entena trinkaĵo, kiu estas riĉigita per karbona dioksido.

Enteno
------

Originale, la ingrediencoj de kolao inkludis kafein-riĉajn kolanuksojn kaj kokain-entenajn foliojn de kokaarbedo. La lastaj estis elprenitaj en 1903 el la recepto, post kiam evidentiĝis la misuzo de kokaino. Hodiaŭ oni uzas senkokainan kokaon.

Ĝian tipan guston hodiaŭ donas krom la kolanukso la aldonaĵoj kiel vanilo, cinama oleo, dianta oleo kaj citrono kaj aliaj, sed tiuj povas varii laŭ kontinentoj kaj landoj.

La ĉefaj entenaĵoj estas kafeino, fosforacido , granda maso da sukero, karbona dioksido kaj antaŭ ĉio akvo. La karakterizan malhelan koloron ricevas la kolao per e-materialo E 150d. La diversan guston de la kolao kaŭzas – krom la supre menciitaj – la diversaj akvo- kaj sukerspecoj aldonataj. Tiel en Azio oni aldonas kansukeron, en Eŭropo plej ofte sukerbetan sukeron kaj en Usono maizan siropon.

Preskaŭ ĉiu produktisto aperis meze de la 1980-aj jaroj per leĝer-produkto, en kiu oni uzas anstataŭ sukero aspartamon kaj acesulfamon. Malpli disvastiĝis la senkafeinaj tipoj ("infankolao"), same kiel la specialaj gustodirektoj (acida ĉerizo, vanilo, citrono).

Grava entenaĵo estis pli frue la citrona acido, hodiaŭ la fosfora acido (E 338), kiu aperas kiel ortofosfora acido. La fosfora acido respondecas pri la tipa kola-gusto kaj efikas kiel emulsiostabiligaĵoj.

Historio
--------

Kiel elpensanto de la kolao validas la farmaciisto John Stith Pemberton, kiu en 1886 evoluigis recepton por siropo kaj tiun miksante kun sodoakvo vendis sub nomo Coca-Cola (legu tie).

Krom *Coca-Cola* aperis ankaŭ pluaj markoj, kiuj do ne povis daŭre danĝerigi la gvidantan pozicion de la *pra-kolao*. La plej konata konkuranto estas la same usona *Pepsi-Cola*. Krom tiuj aperis provizore en Eŭropo markoj kiel ekz. *Afri-Cola* (germanio, 1930-aj jaroj) aŭ *Club-Cola* (GDR).

Kolao validas kiel usona produkto, reprezentanto de Usono, tiel en kelkaj landoj ankaŭ aĉeteblas Inca Kola (Peruo) de Coca-Cola-konzerno. Tukolao estas kuba marko, kiu ankaŭ en Italio estas aĉetebla. En Barato, la Pepsi kaj koka-kolao estis malpermesita inter 1970 ĝis 1993!

Kvankam ĉiu aĝokategorio konsumas ĝin, oni celas per la reklamoj nur la junulojn, iganta ilin ĉefaj konsumantoj.

En 2002 surmerkatiĝis la *Mecca-Cola* kiel *ne-okcidenta* alternativo por islamanoj.

Eksteraj ligiloj
----------------

* Kategorio Kolao en la Vikimedia Komunejo (Multrimedaj datumoj)

* Oficiala retejo de *The Coca-Cola Company* (angle).
* Oficala retejo de *PepsiCo* (angle).
* Oficiala paĝaro de *Future Cola* aŭ *China Cola* Arkivigite je 2007-01-19 per la retarkivo Wayback Machine Kolao-trinkaĵo el Ĉinio (ĉine).
* Oficiala paĝaro de *Mecca Cola* (france, arabe kaj angle).
* Oficiala paĝaro de *Cola Turka* Arkivigite je 2015-04-25 per la retarkivo Wayback Machine Kolao-trinkaĵo el Turkio (turke).
* Kolaoj en islamaj landoj Artikolo el *The Times* (2002) pri *Zam Zam Cola*, kolao el Irano (angle).

|  |  |  |
| --- | --- | --- |
| 

| v • d • rKolaoj |
| --- |
| Afri-Cola • Amrat Cola • Arab Cola • Barr Cola • Ben Cola • Beuk Cola • Breizh Cola • Bubba Cola • Campa Cola • Canada Dry Cola • Check Cola • Chero-Cola • China Cola • Chtilà Cola • Classic Cola • Coca-Cola • Cola Coop • Cola Turka • Corsica Cola • Cricket Cola • Cuba Cola • Diet Rite Cola • Double Cola • El Che Cola • Evoca Cola • Elsass Cola • Faygo Cola • Feichang Cola • Freeway Cola • Frescolita • Fuji-Cola • Imazighen Cola • Inca Kola • Isaac Kola • Jolly Cola • Jolt Cola • Just Cola • Kitty Kola • Kofola • Kola Real • Mecca-Cola • Milan Cola • Olvi Cola • One O One • OpenCola • Pepsi Cola • Premium-cola • Qibla Cola • Red Bull Cola • Red Kola • R.C. Cola • Rola Cola • Sam's Choice Cola • Shasta Cola • Sinalco Cola • Sugar Cane Cola • Tab • Thums Up • tuKola • Ubuntu Cola • Ugarit Cola • Virgin Cola • Vita-Cola • Zam Zam Cola • Zelal Cola |

 |